Norges Kvinder

Norges Kvinder var en avis som utkom i Kristiania fra 1921. Per 1922 kom det to ukentlige utgaver; hver onsdag og hver lørdag.

Vinteren 1936/37 tok Norges Kvinder opp at kommunale pensjonsvedtekter skilte mellom barn født i og utenfor ekteskap, og at dette måtte være i strid med de castbergske barnelover. Sosialdepartementet uttalte 25. januar 1937 at «vedkommende bestemmelser alene handler om rettsforholdet mellom barn født utenfor ekteskap og deres foreldre» og ikke berørte foreldrenes arbeidsgivere. Departementet var likevel enig i at det «av sosiale grunner» var viktig at også barn født utenfor ekteskap ble trygget av kommunale pensjonsordninger, og at det ville «være ønskelig om det ærede departement kunde bringe på bane overfor vedkommende kommune å søke pensjonsordningen utvidet til også å gjelde barn utenfor ekteskap». Rundskriv om dette, signert av Trygve Lie 10. februar 1937, ble sendt ut til Norges kommuner.

Formål 
Den aller første utgaven av Norges Kvinder ble utgitt tirsdag 15. mars 1921. Det bestod av fire avissider, og redegjorde blant annet for publikasjonens formål:Norges Kvinders program er:
 Større magt og indflydelse for kvinderne i kommune og stat.
 Kamp mot den overhaandtagende materialisme og sænkede moral.
 Arbeide for et renere og bedre samfund – og en skjærpet retsopfatning i sædelighedssaker.
 Opdragelse av en maalbevisst ungdom.

Referanser 

Norske aviser
Kvinnehistorie
Etableringer i 1921